Si Prieto maski kun minsan pasubang nainsulto, siya tataong maghilothilot sa inoologolog niya. Masanggayang pirmi, siya makiamigohon, buhay na buhay kun magistorya sarabi kan saiyang mga amigo. Siya pirming laman sa mga tiripon asin irinoman kan saiyang kapwa mga peryodista. Makusog maginom,  alagad siya an sentro parati kan aripompon. Malatoy nanggad an tiripon pag yaon siya. Mahilig man siya magkanta orog na kan mga klasikong kundiman asin magsurat sa Ingles nin mga rawitdawit.